पाएं अपने शहर की ताज़ा ख़बरें और फ्री ई-पेपरडाउनलोड करें
लंबे इंतजार के बाद 18 से 44 साल तक वाले युवाओं का वैक्सीनेशन शुरू हाे गया। पहले दिन बुधवार को केंद्रीय विद्यालय में एक घंटे देरी से टीकाकरण शुरू हुआ। वैक्सीन लगवाने को लेकर युवाओं में बड़ा उत्साह था। सुबह 9 बजे से केंद्र में युवा पहुंचने लगे थे। जिन लोगों ने रजिस्ट्रेशन करवा लिया था और शुक्रवार को साइट पर बुकिंग नहीं करवाई थी। उन्हें बिना वैक्सीन लगवाए लौटना पड़ा।
पहले दिन उन्हीं लोगों को वैक्सीन लगवाई गई, जिन्होंने एक दिन पहले साइट पर बुकिंग करवाई। बाकी युवाओं काे वापस कर दिया गया। केंद्र पर पहले दिन 100 को वैक्सीन लगना था लेकिन 94 को ही लगाए गए। गुरुवार काे 100 डोज लगाए जाएंगे, जिसके लिए स्लॉट पहले से बुक हो चुके हैं। 8 मई से दो केंद्रों पर 280 लाेगाें काे वैक्सीन लगाई जाएगी। इसके लिए गुरुवार शाम 4 बजे साइट खोली जाएगी।
समझाइश के बाद भीड़ हुई कम, इसके बाद शुरू हाे पाया वैक्सीनेशन
18 से 44 साल के लोगों के लिए जिला मुख्यालय पर केवल केंद्रीय विद्यालय को सेंटर बनाया है। इस सेंटर पर सुबह 9 बजे वैक्सीनेशन शुरू होना था, लेकिन इसके पहले ही बड़ी संख्या में युवा पहुंच गए। 28 मई को रजिस्ट्रेशन करवा चुके युवाओं द्वारा शुक्रवार को सेंटर सलेक्ट कर स्लॉट बुक नहीं कराई थी, उन्हें वैक्सीन नहीं लगाया गया।
केंद्र पर तैनात कर्मचारियों को जिन 100 लोगों की लिस्ट दी गई थी, उनका ही वैक्सीनेशन िकया। युवाओं को समझाने के बाद सुबह 10 बजे से वैक्सीनेशन शुरू हुआ। वैक्सीन लगवाने के लिए युवाओं में खासा उत्साह था। सुबह 10 बजे शुरू हुआ वैक्सीनेशन दोपहर 1 बजे तक जारी रहा।
8 और 10 मई को दो केंद्रों पर होगा वैक्सीनेशन
जले में 6 मई को 100 युवाओं को पहला डोज लगाया जाएगा। इसके लिए स्लॉट बुक हो चुके हैं। 8 मई को दो केंद्रों में वैक्सीनेशन होगा। एक केंद्र में 140 तथा दूसरे केंद्र में भी 140 डोज लगाए जाएंगे। 10 मई को भी दो केंद्रों में ही 280 लोगों को वैक्सीन लगेंगे। इसके लिए गुरुवार शाम 4 बजे साइट खोली जाएगी।
ऐसे परेशान हुए युवा : 5 मिनट के लिए खुली थी साइट, नहीं बुक हुआ स्लॉट
युवाओं ने रजिस्ट्रेशन तो करवा लिए हैं, लेकिन उनके द्वारा साइट पर ऑनलाइन स्लॉट बुक नहीं करवाने के कारण उन्हें वैक्सीन नहीं लगा। खंजनपुर के चंचल पांसे ने बताया वे दिन भर साइट पर स्लॉट बुक करने की कोशिश करते रहे, लेकिन स्लॉट बुक नहीं हुआ। उन्होंने रजिस्ट्रेशन ताे करवा लिया था, लेकिन जब वैक्सीन लगवाने पहुंचे तो स्लॉट बुक नहीं होने से वैक्सीन नहीं लग सकी।
टिकारी के पंजाबराव गायकवाड़ ने बताया केवल 5 मिनट के लिए साइट खोली गई थी। इस बीच 5 और 6 मई के लिए 100-100 स्लॉट बुक हो चुके हैं। रामनगर के नितेश मालवीय और महेश पुंडे भी स्लॉट बुक नहीं होने से बिना वैक्सीन लगवाए लौट गए।
युवाओ ने कहा- बचाव के लिए वैक्सीन लगवाना जरूरी
वैक्सीन लगवाना जरूरी है। इससे हम खुद, परिवार और समाज को सुरक्षित कर सकते हैं। जैसे ही 18 साल के ऊपर के लोगों को वैक्सीन लगवाने की घोषणा हुई, तभी वैक्सीन लगवाने के बारे में सोच लिया था। रजिस्ट्रेशन करवाने के बाद स्लॉट बुक करवा लिया। बहुत खुशी हो रही है। हम सोशल मीडिया पर अन्य लोगों को भी प्रेरित करेंगे। -श्रीमती भावना सुमन
वैक्सीन ही हमें कोरोना से बचा सकती है। जैसे ही वैक्सीन की जानकारी मिली। रजिस्ट्रेशन कराया, कल स्लॉट बुक भी करवा लिया था। सभी युवाओं से कहना चाहूंगा कि वैक्सीन जरूर लगवाएं, यह सुरक्षित है और कोरोना से बचाव का प्रमुख हथियार भी है।
- ईशान श्रीवास्तव, बैतूल
कोरोना से वैक्सीन ही बचाव है। इससे ही युवा वर्ग के साथ-साथ बुजुर्गों को भी सुरक्षित रख सकते हैं। पहले बुजुर्गों को वैक्सीन लगवाया। इसके बाद खुद ने भी वैक्सीन लगवा लिया। जो भ्रांतियां चल रही हैं, उस पर ध्यान नहीं दे।
- अभिनय श्रीवास्तव, बैतूल
ज्यादा से ज्यादा लोगों को वैक्सीन लगवाना चाहिए, ताकि हमारे देश से यह महामारी चली जाए। हम अपने दोस्तों और रिश्तेदारों को भी वैक्सीन लगवाने के लिए प्रेरित करेंगे। सोशल मीडिया पर भी अन्य लोगों को संदेश देंगे कि हमने वैक्सीन लगवा ली है, आप भी वैक्सीन लगवाकर परिवार और समाज को सुरक्षित करें। - सुरभि राने, टिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva mai_Deva hin_Deva zho_Hant eng_Latn